ঢাকা, ১৯ ডিসেম্বর (জাস্ট নিউজ) : বার্সেলোনা তারকা লিওনেল মেসি জোড়া অ্যাওয়ার্ড জয় করলেন। সোমবার রাতে বার্সেলোনায় এক বর্ণাঢ্য অনুষ্ঠানে মেসির হাতে পিচিচি এবং ডি স্টেফানো অ্যাওয়ার্ড তুলে দেয়া হয়। গত মৌসুমের লা লিগায় সর্বোচ্চ গোলদাতা হিসেবে পিচিচি ট্রফি পান কিং লিও। অন্যদিকে স্প্যানিশ ক্রীড়া দৈনিক মার্কার ভোটে লা লিগার বর্ষসেরা খেলোয়াড় হিসেবে মেসির হাতে ওঠে ডি স্টেফানো অ্যাওয়ার্ড।